CELEX: C2005/315/18
Language: fi
Date: 2005-12-10 00:00:00
Title: Asia C-356/05: High Courtin (Irlanti)  30.7.2004  tekemällään päätöksellä esittämä ennakkoratkaisupyyntö asiassa Elaine Farrell vastaan Alan Whitty, Minister for the Environment, Irlanti, Attorney General ja Motor Insurers' Bureau of Ireland

10.12.2005   
            
            
               FI
            
            
               Euroopan unionin virallinen lehti
            
            
               C 315/10
            
         High Courtin (Irlanti) 30.7.2004 tekemällään päätöksellä esittämä ennakkoratkaisupyyntö asiassa Elaine Farrell vastaan Alan Whitty, Minister for the Environment, Irlanti, Attorney General ja Motor Insurers' Bureau of Ireland
   (Asia C-356/05)
   (2005/C 315/18)
   Oikeudenkäyntikieli: englanti
   High Court (Irlanti) on pyytänyt 30.7.2004 tekemällään päätöksellä, joka on saapunut yhteisöjen tuomioistuimeen 23.9.2005, Euroopan yhteisöjen tuomioistuimelta ennakkoratkaisua asiassa Elaine Farrell vastaan Alan Whitty, Minister for the Environment, Irlanti, Attorney General ja Motor Insurers' Bureau of Ireland seuraaviin kysymyksiin:
   
               1.
            
            
               Onko Irlanti velvoitettu kolmannen direktiivin (1) 1 artiklalla 31.12.1995 lähtien — päivämäärä, johon mennessä Irlannin oli saatettava muiden ajoneuvojen kuin moottoripyörien matkustajia koskevat kolmannen direktiivin säännökset osaksi kansallista oikeusjärjestystä — ulottamaan pakollinen liikennevakuutus koskemaan henkilövahinkoja, jotka aiheutuvat henkilöille, jotka matkustavat moottoriajoneuvon siinä osassa, johon ei ole suunniteltu eikä rakennettu istuimia matkustajille?
            
         
               2.
            
            
               Jos vastaus ensimmäiseen kysymykseen on myönteinen, annetaanko kolmannen direktiivin 1 artiklassa luonnollisille henkilöille oikeuksia, joihin voidaan suoraan vedota kansallisissa tuomioistuimissa?
            
         
      (1)  Moottoriajoneuvojen käyttöön liittyvän vastuun varalta otettavaa vakuutusta koskevan jäsenvaltioiden lainsäädännön lähentämisestä 14 päivänä toukokuuta 1990 annettu kolmas neuvoston direktiivi 90/232/ETY. EYVL L 129, 19.5.1990, s. 33—35.